23. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 378022/11016 της 15/27 Σεπτ.  1971 (ΦΕΚ Β΄ 773) Περί οίνων ονομασίας προελεύσεως ανωτέρας ποιότητος. Έχοντες υπ’ όψει: 1.Τας διατάξεις της παρ. 4 του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής». 2.Το υπ’ αριθ. 539/4.8.71 Β.Δ/μα «περί αναγνωρίσεως ονομασιών προελεύσεως οίνων». 3.Την υπ’ αριθ. 13/1971 γνωμοδότησιν της Κ.Ε.Π.Ο., αποφασίζομεν: Οι οίνοι των κάτωθι απλών ονομασιών προελεύσεως δύνανται να κυκλοφορούν και ως οίνοι ονομασίας προελεύσεως ανωτέρας ποιότητος, εφ’ όσον ούτοι πληρούν τους κατωτέρω δι’ έκαστον  οριζομένους όρους και ήθελον τηρηθή αι διατάξεις του άρθρ. 4 του υπ’ αριθ. 423/1970 Β.Δ/τος. 1)Νεμέα: Ποικιλία σταφυλών και όρια περιοχής ως ορίζονται δια του υπ’ αριθ. 539/1971 Β.Δ/τος. Ετησία τουλάχιστον παλαίωσις εντός δρυΐνων βαρελίων. Παρασκευή οίνου εκ σταφυλών αμπελώνων, οίτινες μορφούνται εις κυπελοειδή ή γραμμικά σχήματα, δέχονται κλάδευμα βραχύ, αι στρεμματικαί των αποδόσεις δεν υπερβαίνουν τα 800 χιλιόγρ. σταφυλών και η περιεκτικότης του γλεύκους εις σάκχαρα είναι τουλάχιστον 188 γραμμ. ανά λίτρον προκειμένου περί ξηρού οίνου και 221 γραμμ. ανά λίτρον προκειμένου περί γλυκέος οίνου. 2)Ρομπόλα Κεφαλληνίας: Ποικιλία σταφυλών και όρια περιοχής ως ορίζονται δια του υπ’ αριθ. 539/1971 Β.Δ/τος. Παρασκευή οίνου εκ σταφυλών αμπελώνων, οίτινες μορφούνται εις κυπελλοειδή ή γραμμικά σχήματα, δέχονται κλάδευμα βραχύ, αι στρεμματικαί των αποδόσεις δεν υπερβαίνουν τα 750 χιλιόγρ. σταφυλών και η περιεκτικότης του γλεύκους εις σάκχαρα είναι τουλάχιστον 188 γραμμ./λίτρον. 3.Ραψάνη: Ποικιλίαι σταφυλών και όρια περιοχής ως ορίζονται δια του υπ’ αριθ. 539/1971 Β.Δ/τος. Ετησία τουλάχιστον παλαίωσις εντός δρυΐνων βαρελίων. Παρασκευή οίνου εκ σταφυλών αμπελώνων οίτινες μορφούνται εις κυπελλοειδή ή γραμμικά σχήματα, δέχονται κλάδευμα βραχύ, αι στρεμματικαί των αποδόσεις δεν υπερβαίνουν τα 800 χιλιόγραμμα σταφυλών και η περιεκτικότης του γλεύκους εις σάκχαρον είναι τουλάχιστον 188 γραμμ./λίτρον. Προστασία Οίνου 16.Θ.γ.23-24 